Peste 700 de plante de canabis și 19,5 grame de muguri, descoperite în urma unei percheziții în Dolj. .
Polițiștii BCCO Craiova – Serviciul Antidrog și procurorii D.I.I.C.O.T. – S.T. Craiova au identificat o plantație indoor de canabis în comuna Brădești din județul Dolj. Au fost ridicate pentru probe 708 plante de canabis, echivalentul a 103,5 grame și 19,5 grame de muguri de canabis. Cultura de canabis ar fi fost întreținută de doi spanioli, un bărbat și o femeie, pe numele cărora au fost emise mandate de arestare de 30 de zile.
Pe 26 martie 2021, Poliţiştii Brigăzii de Combatere a Criminalității Organizate Craiova – Serviciul Antidrog și procurorii D.I.I.C.O.T. – S.T. Craiova au identificat o plantație indoor de canabis. Aceasta era dotată cu sisteme de iluminare, încălzire și irigare.Plantația a fost depistată în urma a două percheziții în comuna Brădești din județul Dolj, la două persoane bănuite de trafic de droguri de risc.Pentru probe au fost ridicate 708 plante de canabis, echivalentul a 103,5 grame și 19,5 kilograme de muguri de canabis.În urma cercetărilor au fost identificați doi cetățeni spanioli, un bărbat și o femeie, care s-ar fi ocupat de întreținerea culturii de canabis. Cei doi au fost depistați în Pitești, în cursul zilei de 27 martie 2021.Spaniolii au fost reținuți pentru 24 de ore. Ulterior, Tribunalul Dolj a emis pe numele lor mandate de arestare preventivă pentru 30 de zile.